text: Kold morgen er begyndelsen på en smuk efterårssøndag
  03 september 2017 kl. 04.59
  Skal du ud at køre i morgentimerne søndag, så kan du møde tågebanker på din vej. Det er morgenens lave temperaturer, der skaber tågen, som solen dog vil brænde væk i løbet af formiddagen.
  Søndagen byder ellers på både  sol og byger med temperaturer op omkring 18 grader og svag til let østlig eller skiftende vind.
  Koldest har det været i Billund med temperaturer under fem grader, mens det ved Vestkysten og ved Kegnæs på Als er to-ciferede varmegrader, der er målt.
  DMI lover ellers en smuk og lun efterårssøndag - perfekt til en skovtur og andre udendørs aktiviteter.
  Flot søndags-vejr 🌤️ lige til en tur i skoven 🌳 men bemærk, lokale byger vil forekomme 🌦️ find dem her: https://t.co/7bJJ2YDWkV …
  
  